CELEX: 32012D0048
Language: lv
Date: 2012-01-26 00:00:00
Title: 2012/48/ES: Komisijas Īstenošanas lēmums ( 2012. gada 26. janvāris ), ar kuru pagarina spēkā esamības termiņu Lēmumam 2009/251/EK, ar ko dalībvalstīm pieprasa nodrošināt, ka tirgū netiek laisti vai nav pieejami biocīdu dimetilfumerātu saturoši produkti (izziņots ar dokumenta numuru C(2012) 321)  Dokuments attiecas uz EEZ

28.1.2012   
            
            
               LV
            
            
               Eiropas Savienības Oficiālais Vēstnesis
            
            
               L 26/35
            
         KOMISIJAS ĪSTENOŠANAS LĒMUMS
   (2012. gada 26. janvāris),
   ar kuru pagarina spēkā esamības termiņu Lēmumam 2009/251/EK, ar ko dalībvalstīm pieprasa nodrošināt, ka tirgū netiek laisti vai nav pieejami biocīdu dimetilfumerātu saturoši produkti
   (izziņots ar dokumenta numuru C(2012) 321)
   (Dokuments attiecas uz EEZ)
   (2012/48/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 13. pantu,
   tā kā:
   
               (1)
            
            
               Ar Komisijas Lēmumu 2009/251/EK (2) dalībvalstīm pieprasa nodrošināt, ka tirgū netiek laisti vai nav pieejami biocīdu dimetilfumerātu (DMF) saturoši produkti.
            
         
               (2)
            
            
               Lēmumu 2009/251/EK pieņēma saskaņā ar Direktīvas 2001/95/EK 13. panta noteikumiem, kuros paredzēts, ka lēmums ir spēkā laikposmā, kas nepārsniedz vienu gadu, bet šo spēkā esamību var apstiprināt uz turpmākiem laikposmiem, no kuriem neviens nav ilgāks par vienu gadu.
            
         
               (3)
            
            
               Ar Komisijas Lēmumiem 2010/153/ES (3) un 2011/135/ES (4) pagarināja Lēmuma 2009/251/EK spēkā esamību katru reizi par vienu gadu. Šobrīd tiek apsvērta iespēja Eiropas Parlamenta un Padomes Regulā (EK) Nr. 1907/2006 (5) paredzēt pastāvīgu ierobežojumu par DMF klātbūtni izstrādājumos. Tā kā ar minēto pasākumu tiks risināti tie paši jautājumi, kurus risina ar Lēmumu 2009/251/EK, tiesiskās noteiktības labad Lēmums 2009/251/EK būtu jāpiemēro, līdz stājas spēkā pastāvīgais ierobežojums saskaņā ar Regulu (EK) Nr. 1907/2006.
            
         
               (4)
            
            
               Ņemot vērā līdz šim gūto pieredzi un to, ka nav pastāvīga pasākuma attiecībā uz DMF saturošiem patēriņa produktiem, Lēmuma 2009/251/EK spēkā esamības termiņš ir jāpagarina par 12 mēnešiem.
            
         
               (5)
            
            
               Tāpēc Lēmums 2009/251/EK būtu attiecīgi jāgroza.
            
         
               (6)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas 2001/95/EK 15. pantu,
            
         IR PIEŅĒMUSI ŠO LĒMUMU.
   1. pants
   Lēmuma 2009/251/EK 4. pantu aizstāj ar šādu:
   
      “4. pants
      Piemērošanas laikposms
      Šo lēmumu piemēro, līdz stājas spēkā Komisijas Regula, ar kuru groza XVII pielikumu Regulā (EK) Nr. 1907/2006 par DMF, vai līdz 2013. gada 15. martam atkarībā no tā, kas notiek drīzāk.”
   
   2. pants
   Dalībvalstis vēlākais līdz 2012. gada 15. martam veic pasākumus, kas vajadzīgi šā lēmuma izpildei, un tos publicē. Dalībvalstis par to tūlīt informē Komisiju.
   3. pants
   Šis lēmums ir adresēts dalībvalstīm.
   
      Briselē, 2012. gada 26. janvārī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 11, 15.1.2002., 4. lpp.
   
      (2)  OV L 74, 20.3.2009., 32. lpp.
   
      (3)  OV L 63, 12.3.2010., 21. lpp.
   
      (4)  OV L 57, 2.3.2011., 43. lpp.
   
      (5)  OV L 396, 30.12.2006., 1. lpp.